Uverejnenie oznámenia o schválení štandardnej zmeny špecifikácie výrobku v súvislosti s názvom v sektore vinohradníctva a vinárstva v zmysle článku 17 ods. 2 a 3 delegovaného nariadenia Komisie (EÚ) 2019/33

(2019/C 414/11)

Toto oznámenie sa uverejňuje v súlade s článkom 17 ods. 5 delegovaného nariadenia Komisie (EÚ) 2019/33 (1) zo 17. októbra 2018.

OZNÁMENIE O SCHVÁLENÍ ŠTANDARDNEJ ZMENY

„COUR-CHEVERNY“

PDO-FR-A0304-AM02

Dátum oznámenia: 18. 9. 2019

OPIS A DÔVODY SCHVÁLENEJ ZMENY

1. Pravidlo rezu

V článku VI bode 1 písm. b) špecifikácie označenia „Cour Cheverny“ sa veta „Počet plodonosných vetvičiek po kvitnutí (fenologická fáza 23 podľa Lorentza) je menší alebo rovný 11.“ vypúšťa.

Cieľom tohto vypustenia je lepšie zohľadniť klimatickú zmenu, pričom že sa poskytne väčšia variabilita pravidlám rezu s cieľom lepšie sa prispôsobiť klimatickým výkyvom.

Jednotný dokument sa v bode 5.1. mení zodpovedajúcim spôsobom.

2. Obeh medzi oprávnenými prevádzkovateľmi skladov

V kapitole 1 článku IX ods. 5 sa vypúšťa písmeno b) o dátume uvedenia vín do obehu medzi oprávnenými prevádzkovateľmi skladov.

Uvedená zmena nemá vplyv na jednotný dokument.

3. Hlavné body kontroly

Kapitola 3 sa zrevidovala, aby sa zjednodušili metodiky kontrol hlavných bodov kontroly.

Uvedená zmena nemá vplyv na jednotný dokument.

4. Odkaz INAO

V kapitole 3 článku II sa obec „Montreuil sous-bois“ nahrádza obcou „Montreuil“.

Cieľom tejto zmeny je zohľadniť zmenu názvu obce.

Uvedená zmena nemá vplyv na jednotný dokument.

JEDNOTNÝ DOKUMENT

1. Názov výrobku

Cour-Cheverny

2. Druh zemepisného označenia

CHOP – chránené označenie pôvodu

3. Kategórie vinohradníckych/vinárskych výrobkov

1. Víno

4. Opis vína (vín)

Suché biele nešumivé vína

Suché vína majú minimálny prirodzený obsah alkoholu 10,5 obj. %.

Suché vína majú po úprave obsah kvasiteľných cukrov (glukózy a fruktózy) menší alebo rovný 4 gramom na liter a celkovú kyslosť vyjadrenú v gramoch kyseliny vínnej na liter, ktorá nie je menšia o viac než 2 gramy na liter ako obsah kvasiteľných cukrov (glukózy a fruktózy).

Pokiaľ ide o vína, ktoré majú minimálny prirodzený obsah alkoholu 13,5 obj. %, obsah kvasiteľných cukrov (glukózy a fruktózy) je v týchto vínach po úprave menší alebo rovný 6 gramom na liter.

Vo vínach nesmie celkový obsah alkoholu po obohacovaní prekročiť 12,5 obj. %. Obsahy prchavých kyselín, celkovú kyslosť a celkový obsah oxidu siričitého stanovujú predpisy EÚ. Tieto vína sú nešumivé biele vína a keď sú mladé, sú plné sviežosti.

Ostatné kritériá sú v súlade s platnými predpismi.

Často majú vône citrusových plodov, ovocia so žltou dužinou alebo bielych kvetov. Niekedy v nich možno cítiť nóty rebarbory, korenín alebo mentolu. Ich originalita sa však úplne prejaví časom a po niekoľkých rokoch starnutia sa často objavia vône medu, citrónu, vosku alebo slivky, ako aj niektoré jemné nóty oxidácie charakteristické pre odrodu Romorantin B. Ak obsahujú kvasiteľné cukry, ich komplexnosť a potenciál starnutia sú vo všeobecnosti ešte významnejšie.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) Minimálna celková kyslosť Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter)

Polosladké a sladké biele nešumivé vína

Polosladké a sladké vína majú minimálny prirodzený obsah alkoholu 13,5 obj. %.

Polosladké a sladké vína majú po úprave obsah kvasiteľných cukrov (glukózy a fruktózy) väčší alebo rovný 20 gramom na liter, ale menší alebo rovný 45 gramom na liter.

Vína, ktoré majú obsah kvasiteľných cukrov (glukózy a fruktózy) väčší alebo rovný 20 gramom na liter, sa vyrábajú bez obohacovania. Obsahy prchavých kyselín, celkovú kyslosť a celkový obsah oxidu siričitého stanovujú predpisy EÚ.

Ostatné kritériá sú v súlade s platnými predpismi.

Často majú vône citrusových plodov, ovocia so žltou dužinou alebo bielych kvetov. Niekedy v nich možno cítiť nóty rebarbory, korenín alebo mentolu. Ich originalita sa však úplne prejaví časom a po niekoľkých rokoch starnutia sa často objavia vône medu, citrónu, vosku alebo slivky, ako aj niektoré jemné nóty oxidácie charakteristické pre odrodu Romorantin B. Ak obsahujú kvasiteľné cukry, ich komplexnosť a potenciál starnutia sú vo všeobecnosti ešte významnejšie.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) Minimálna celková kyslosť Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter)

5. Vinárske výrobné postupy

a. Základné enologické postupy

Osobitný enologický postup

Vína, ktoré majú obsah kvasiteľných cukrov (glukózy a fruktózy) väčší než 20 gramov na liter, sa vyrábajú bez obohacovania. Používanie kúskov dreva je zakázané; Vo vínach nesmie celkový obsah alkoholu po obohacovaní prekročiť 12,5 %. Okrem vyššie uvedených ustanovení musia vína z hľadiska enologických postupov spĺňať požiadavky stanovené na úrovni Spoločenstva a v poľnohospodárskom zákonníku a zákonníku o námornom rybolove.

Pestovateľský postup

a) Hustota výsadby – Minimálna hustota výsadby viniča je 4 500 koreňov na hektár, pričom rozstup medzi radmi je maximálne 2,10 m. Rozstup medzi koreňmi v tom istom rade je v rozmedzí od 0,90 metra do 1,20 metra. b) – Pravidlá rezu. Rez viničov sa vykonáva maximálne s 13 očkami na koreň s použitím týchto techník: – jednoduchý Guyotov rez s jediným dlhým ťažňom a najviac dvoma čapíkmi; – rez s 2 polovičnými prútmi; – rez na čapíky (spôsobom na vejárovitú palmetu alebo spôsobom Royat).

b. Maximálne výnosy

Suché vína

72 hektolitrov na hektár

Polosladké a sladké vína

60 hektolitrov na hektár

6. Vymedzená zemepisná oblasť

Zber hrozna, vinifikácia, výroba a zrenie vína sa vykonávajú na území týchto obcí departementu Loir-et-Cher: Cellettes, Cheverny, Chitenay, Cormeray, Cour-Cheverny, Huisseausur-Cosson, Montlivault, Mont-près-Chambord, Saint-Claude-de-Diray, Tour-en-Sologne, Vineuil.

7. Hlavné muštové odrody

Romorantin B – Daner

8. Opis súvislostí

Opis prírodných faktorov, ktoré sú rozhodujúce pre súvislosť

Zemepisná oblasť sa nachádza na ľavom brehu rieky Loire a rozprestiera sa medzi brehmi rieky na severe a obcami Cherverny a Cour-Cheverny na juhu. Na severozápade ju ohraničuje rieka Loire a les Russy a na východe a na juhu oblasť Grande Sologne (najmä súvislé zalesnenia parku Chambord a lesa Cheverny). Les je v rámci zemepisnej oblasti veľmi dôležitý, a v prípadoch, keď sa vinica nenachádza blízko rieky Loire, nachádza sa v strede čistín, medzi početnými väčšími alebo menšími zalesnenými masívmi.

Zemepisná oblasť leží na pomerne jemne zvlnenej plošine, od východu na západ odvodnenej dvomi prítokmi rieky Loire, ktorými sú Cosson a Beuvron, a niektorými z ich prítokov. Geologické podložie sa skladá prevažne zo senónskych ílovito-piesčitých útvarov, nad ktorými sa nachádzajú vápencové pôdy oblasti Beauce (akvitán), ktoré sú pokryté ílovito-piesčitými útvarmi oblasti Sologne (burdigal). Celok je miestami pokrytý vysokými terasami rieky Loire a naviatymi pieskami.

Presne vymedzené pozemky na zber hrozna majú: – pôdy s prevládajúcou piesčitou až ílovito-piesčitou textúrou nachádzajúce sa hlboko na ílovom horizonte (útvary v Sologne) – hnedé vápencové až hnedé vápenaté pôdy (vápence v Beauce).

Ustupujúce oceánske podnebie má o niečo výraznejší kontinentálny nádych než podnebie chránených označení pôvodu oblasti rieky Loire regiónu Touraine na dolnom toku: trochu suchšie (o 25 až 50 milimetrov ročných zrážok menej) a citeľne chladnejšie (vo vegetačnom období sú priemerné teploty nižšie o 0,5 °C až 1 °C a minimá sú nižšie o 1 °C). Toto podnebie ovplyvňujú miestne zalesnené masívy a údolia riek Beuvron, Cosson a ich malých prítokov.

Opis ľudských faktorov, ktoré sú rozhodujúce pre súvislosť

František I. mal v roku 1519 uviesť 80 00080 000 priesad bielej odrody pochádzajúcej z Burgundska vo svojej rezidencii v Romorantin. Toto mesto, ktoré sa nachádza asi štyridsať kilometrov na juhovýchod od Cour-Cheverny, potom dalo svoje meno odrode viniča. Nedávne genetické štúdie dokazujú, že táto odroda pochádza z kríženia odrôd Gouais B a Pinot Noir N, ako aj iných burgundských odrôd (Aligoté B, Auxerrois B, Chardonnay B, Gamay N a Melon B), čo svedčí o jej burgundskom pôvode.

V roku 1577 parížsky parlament zverejnil edikt, ktorým sa Parížanom zakazuje kupovať vína vyrobené do 20 míľ (88 kilometrov) od hlavného mesta. S cieľom vyhovieť požiadavke sa výsadby rozširujú najprv okolo Orléans, potom čoraz viac k dolnému toku smerom k mestám Blois a Tours. Následne spustenie kanála v 17. storočí, ktorý spája rieku Loire so Seinou, uľahčilo prepravu vína. Výsadby vysoko rodiacich odrôd sa znásobujú a v 18. storočí sa na Cassiniovej mape uvádza súvislá vinica na obidvoch brehoch rieky Loire. Na rozdiel od starej vinárskej oblasti Beauce (nachádzajúcej sa na druhom brehu rieky Loire), kde sa rozvíjali najmä výsadby odrody Teinturier N (miestne nazývanej Gros Noir, výrazne silnej a výnosnej odrode Teinturier), si však zemepisná oblasť „Cour-Cheverny“ zachováva kvalitnú vinársku tradíciu a pestovatelia viniča zostávajú verní pestovaniu odrody Romorantin B, ranej odrody, ktorej odolnosť je dobre prispôsobená prírodnému prostrediu. Keď prezrie, možno z nej vyrobiť vína, ktoré obsahujú viac alebo menej kvasiteľných cukrov. Táto odroda sa takto výrazne nepestuje nikde inde, a to ani vo Francúzsku, ani inde vo svete. V roku 2008 vinica „Cour-Cheverny“ pokrýva územie 60 hektárov, ktoré prevádzkuje asi tridsať výrobcov vyrábajúcich o niečo viac než 1500 hektolitrov. Tieto vína sú nešumivé biele vína a keď sú mladé, sú plné sviežosti. Často majú vône citrusových plodov, ovocia so žltou dužinou alebo bielych kvetov. Niekedy v nich možno cítiť nóty rebarbory, korenín alebo mentolu. Ich originalita sa však úplne prejaví časom a po niekoľkých rokoch starnutia sa často objavia vône medu, citrónu, vosku alebo slivky, ako aj niektoré jemné nóty oxidácie charakteristické pre odrodu Romorantin B. Ak obsahujú kvasiteľné cukry, ich komplexnosť a potenciál starnutia sú vo všeobecnosti ešte významnejšie. Výskyt chudobných pôd, ktoré sa ťažko obrábajú, s nízkymi výnosmi z obilnín, ale priaznivých na pestovanie viniča, bol rozhodujúcim faktorom na výsadbu vinohradu. Geológia zemepisnej oblasti, výrazne poznačená činnosťou rieky Loire (erózia a nánosy terás), je pôvodná v porovnaní s geológiou iných chránených označení pôvodu oblasti rieky Loire.

Tradične vymedzená oblasť pozostáva z pozemkov s pôdami, ktoré majú prevažne piesočnatú textúru, sú plytké, málo úrodné a majú dobrú odvodňovaciu schopnosť a slabú zásobu vody. Tieto pozemky zabezpečujú dobré zretie hrozna.

Pozorovanie a analýza, ktorú vykonali pestovatelia viniča a ktorá sa týka vlastností ich viničov, im umožnila stanoviť presnú výsadbu vinohradu a podporiť výsadbu vzácnej a osobitnej odrody Romorantin B, ktorá významne prispieva k originalite aromatického profilu vín. Jediná odroda určená na výrobu vín s chráneným označením pôvodu, jej odolnosť a jej schopnosti prispôsobiť sa zložitému prírodnému prostrediu zemepisnej oblasti viedli pestovateľov viniča k tomu, aby ju využívali aj za hranicami jej zrelosti na výrobu vysokokvalitných sladkých vín.

Päť storočí oddanosti tejto odrode umožnilo výrobcom prostredníctvom optimálnej starostlivosti o rastlinu a jej výrobný potenciál, čo sa premieta vo vedení vinice a prísnych pravidlách rezu, zvýrazniť uznávané originálne vlastnosti ich výrobkov.

Chránené označenie pôvodu „Cour-Cheverny“ uznané v roku 1993 dnes patrí medzi vinárske ozdoby oblasti Val de Loire. Aby sa tieto vína dostali do povedomia spoločnosti, výrobcovia zriadili pôvodnú vinotéku v rámci zámku Cheverny, kde ročne prichádza viac než 300 000 návštevníkov.

9. Ďalšie základné podmienky (balenie, označovanie, iné požiadavky)

Právny rámec:

Vnútroštátne právne predpisy

Druh ďalšej podmienky:

Výnimka pre výrobu vo vymedzenej zemepisnej oblasti

Opis podmienky:

Oblasť v bezprostrednej blízkosti, ktorá je vymedzená na základe výnimky pre vinifikáciu, výrobu a dozrievanie vín, pozostáva z územia týchto obcí departementu Loir-et-Cher: Candé-sur-Beuvron, Feings, Fougères-sur-Bièvre, Fresnes, Maslives, Les Montils, Muides-surLoire, Ouchamps, Saint-Dyé-sur-Loire, Saint-Laurent-Nouan, Sambin, Seur a katastrálne územie E obce Monthou-sur-Bièvre.

Právny rámec:

Vnútroštátne právne predpisy

Druh ďalšej podmienky:

Dodatočné ustanovenia o označovaní

Opis podmienky:

a) Označenie odrody sa neuvádza na etiketách pod názvom chráneného označenia pôvodu.

b) Vína, ktoré majú obsah kvasiteľných cukrov (glukózy a fruktózy) väčší alebo rovný 20 gramom na liter, musia mať povinne uvedené označenie „polosladké“ alebo „sladké“ podľa obsahu kvasiteľných cukrov (glukózy a fruktózy) vo víne tak, ako sa stanovuje v predpisoch Spoločenstva.

c) Nepovinné údaje sa na etiketách uvádzajú písmom, ktorého veľkosť na výšku ani na šírku nesmie presahovať dvojnásobok veľkosti znakov tvoriacich názov chráneného označenia pôvodu.

d) Zemepisné označenie „Val de Loire“ musí byť uvedené písmom, ktorého veľkosť na výšku ani na šírku nesmie presahovať dve tretiny veľkosti znakov tvoriacich názov chráneného označenia pôvodu.

e) Vína s chráneným označením pôvodu môžu na svojich etiketách uvádzať názov užšej zemepisnej jednotky za predpokladu, že: – ide o katastrálne územie; – figuruje vo vyhlásení o úrode.

Odkaz na špecifikáciu výrobku

https://info.agriculture.gouv.fr/gedei/site/bo-agri/document_administratif-449162c2-914f-4ae7-a61a-51f9e03d691b

(1) Ú. v. EÚ L 9, 11.1.2019, s. 2.